Auditor's report — RCL, period 2010Q3 (reviewed, opinion: adverse)
Signing partner: (นางณัฐสรัคร์   สโรชนันท์จีน)
Signed: 2010-11-12

บริษัท  อาร์ ซี แอล จำกัด (มหาชน) และบริษัทย่อย

งบการเงินระหว่างกาล

สำหรับงวดสามเดือนและเก้าเดือนสิ้นสุดวันที่  30  กันยายน  2553

และ

รายงานการสอบทานงบการเงินโดยผู้สอบบัญชีรับอนุญาต

รายงานการสอบทานงบการเงินโดยผู้สอบบัญชีรับอนุญาต

เสนอ  ผู้ถือหุ้นและคณะกรรมการบริษัท อาร์ ซี แอล จำกัด (มหาชน)

ข้าพเจ้าได้สอบทานงบดุลรวม  ณ วันที่ 30 กันยายน 2553 งบกำไรขาดทุนรวม สำหรับงวดสามเดือนและ เก้าเดือนสิ้นสุดวันที่ 30 กันยายน 2553 และ 2552  งบแสดงการเปลี่ยนแปลงส่วนของผู้ถือหุ้นรวม  และงบกระแสเงินสดรวม  สำหรับงวดเก้าเดือนสิ้นสุดวันที่ 30 กันยายน 2553 และ 2552 ของบริษัท อาร์ ซี แอล จำกัด (มหาชน) และบริษัทย่อย และได้ สอบทานงบการเงินเฉพาะกิจการของบริษัท อาร์ ซี แอล จำกัด (มหาชน) ด้วยเช่นกัน  ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้  ส่วนข้าพเจ้าเป็นผู้รับผิดชอบในการรายงานต่องบการเงินดังกล่าว จากผลการสอบทานของข้าพเจ้า  ตามที่กล่าวไว้ในหมายเหตุประกอบงบการเงินระหว่างกาลข้อ  1.4  ข้าพเจ้าไม่ได้สอบทาน งบการเงินระหว่างกาลของบริษัทย่อยในต่างประเทศ  ซึ่งรวมอยู่ในการจัดทำงบการเงินระหว่างกาลรวมสำหรับงวดสามเดือน และเก้าเดือนสิ้นสุดวันที่ 30 กันยายน 2553 และ 2552 งบการเงินระหว่างกาลของบริษัทย่อยเหล่านั้นมียอดรวมสินทรัพย์ ณ วันที่ 30 กันยายน 2553 และ 2552  เป็นจำนวนเงินประมาณ 12,062 ล้านบาท  และ 17,348  ล้านบาท ตามลำดับ และมียอดรวมรายได้สำหรับงวดสามเดือนสิ้นสุดวันที่ 30 กันยายน 2553 และ 2552 เป็นจำนวนเงินประมาณ 3,871 ล้านบาท และ 3,215 ล้านบาท ตามลำดับ และสำหรับงวดเก้าเดือนสิ้นสุดวันที่ 30 กันยายน 2553 และ 2552 เป็นจำนวนเงินประมาณ 11,190 ล้านบาท และ 9,668 ล้านบาท ตามลำดับ  งบการเงินระหว่างกาลของบริษัทย่อยในต่างประเทศดังกล่าว   สอบทานโดยผู้สอบบัญชีอื่น จากสำนักงานสอบบัญชี แห่งเดียวกัน  โดยข้าพเจ้าได้รับรายงานของผู้สอบบัญชีเหล่านั้น และการเสนอรายงานการสอบทาน ของข้าพเจ้าในส่วนที่เกี่ยวข้องกับจำนวนเงินของรายการต่างๆ ของบริษัทย่อยในต่างประเทศดังกล่าว  ซึ่งรวมอยู่ในงบการเงินระหว่างกาลรวม สำหรับงวดสามเดือนและเก้าเดือนสิ้นสุดวันที่ 30 กันยายน 2553 และ 2552 ได้ถือตามรายงานของ ผู้สอบบัญชีอื่นนั้น

ข้าพเจ้าได้ปฏิบัติงานสอบทานตามมาตรฐานการสอบทานงบการเงิน ซึ่งกำหนดให้ข้าพเจ้าต้องวางแผนและปฏิบัติงานสอบทาน  เพื่อให้ได้ความเชื่อมั่นอย่างพอประมาณว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของกิจการและการวิเคราะห์เปรียบเทียบข้อมูล ทางการเงิน  จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป  ดังนั้นข้าพเจ้าจึงไม่อาจ แสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อว่า  งบการเงินระหว่างกาลรวมและงบการเงินเฉพาะกิจการสำหรับงวดสามเดือน และเก้าเดือนสิ้นสุดวันที่ 30 กันยายน 2553 และ 2552 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป จากการสอบทานของข้าพเจ้า  และรายงานการสอบทานของผู้สอบบัญชีอื่นตามที่กล่าวไว้ในวรรคแรก

งบดุลรวมและงบดุลเฉพาะกิจการ ณ วันที่ 31 ธันวาคม 2552 ที่นำมาแสดงเปรียบเทียบเป็นส่วนหนึ่งของ งบการเงินที่ข้าพเจ้าเป็นผู้ตรวจสอบตามมาตรฐานการสอบบัญชีที่รับรองทั่วไป และเสนอรายงานไว้อย่างไม่มีเงื่อนไข ตามรายงานลงวันที่  26  กุมภาพันธ์  2553  ข้าพเจ้ามิได้ใช้วิธีการตรวจสอบอื่นใดภายหลังจากวันที่ในรายงานนั้น

(นางณัฐสรัคร์   สโรชนันท์จีน)

ผู้สอบบัญชีรับอนุญาต

ทะเบียนเลขที่  4563

สำนักงาน เอ. เอ็ม. ที. แอสโซซิเอท

กรุงเทพมหานคร

วันที่  12  พฤศจิกายน  2553

|  |



|  |